Številka: 110-10/2023-2

Datum: 25. 7. 2023

Na podlagi 58. člena Zakona o javnih uslužbencih /ZJU/ (Uradni list RS, št. 63/2007-UPB3, 65/2008 in 40/2012 – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljevanju: ZJU) ter skladno z določili Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10; v nadaljevanju: Uredba)

**Republika Slovenija, Upravna enota Pesnica**, Pesnica pri Mariboru 43a, 2211 Pesnica pri Mariboru, objavlja

**JAVNI NATEČAJ**

za zasedbo uradniškega delovnega mesta

**SVETOVALEC[[1]](#footnote-1) (šifra DM 51)** v Oddelku za okolje, prostor in kmetijstvo,

za nedoločen čas in za polni delovni čas ter s trimesečnim poskusnim delom

**Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati tudi naslednje pogoje:**

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj sedem (7) mesecev delovnih izkušenj,
* strokovni izpit iz upravnega postopka,
* obvezno usposabljanje za imenovanje v naziv,
* znanje uradnega jezika.

Kandidati pa morajo prav tako izpolnjevati pogoje iz drugega odstavka 88. člena ZJU, in sicer:

* državljanstvo Republike Slovenije,
* ne smejo biti pravnomočno obsojena zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Željeno je, da ima kandidat opravljen vozniški izpit B kategorije.

Kot delovne izkušnje se štejejo delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi. Kot opravljeno usposabljanje po 89. členu ZJU šteje tudi dejansko opravljen »strokovni izpit za imenovanje v naziv« ali »dejanska udeležba priprav na strokovni izpit za imenovanje v naziv«.

Pri izbranem kandidatu se bo preverjalo tudi, ali ima opravljen strokovni izpit iz upravnega postopka. V nasprotnem primeru ga bo moral v skladu s tretjim odstavkom 31. člena Zakona o splošnem upravnem postopku /ZUP/[[2]](#footnote-2) opraviti najkasneje v treh mesecih od sklenitve pogodbe o zaposlitvi. Izbranega kandidata bo na opravljanje izpita napotil delodajalec.

**Naloge na delovnem mestu so:**

* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje in odločanje v zahtevnih upravnih postopkih na I. stopnji,
* opravljanje drugih upravnih nalog podobne zahtevnosti.

**Prijava mora vsebovati:**

* 1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
  2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (zaželeno je, da kandidat pri tem navede dosedanje zaposlitve v delovnih razmerij ter kratek opis dela in stopnjo izobrazbe, ki je bila zahtevana za posamezno delovno mesto (stopnjo zahtevnosti delovnega mesta));
  3. izjavo glede opravljenega strokovnega izpita iz upravnega postopka in obveznega usposabljanja za imenovanje v naziv;
  4. izjavo kandidata, da:
  + je državljan Republike Slovenije,
  + ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na  nepogojno kazen zapora v trajanju več kot šest mesecev,
  + zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
  1. izjavo, da za namen tega natečajnega postopka dovoljuje Upravni enoti Pesnica pridobitev podatkov iz uradnih evidenc. V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Izpolnjevanje zgoraj navedenih pogojev kandidat dokazuje s predložitvijo pisnih izjav, lahko pa k svoji prijavi priloži tudi ustrezna dokazila.

Zaželeno je, da prijava vsebuje tudi kratek življenjepis ter da kandidat poleg formalne izobrazbe navede tudi druga znanja in veščine, ki jih je pridobil.

V skladu z 21. členom Uredbe se v izbirni postopek ne uvrsti kandidat, ki ne izpolnjuje natečajnih pogojev.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in dokazil ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti oziroma v skladu s sprejetimi merili in metodami.

Izbrani kandidat bo delo na navedenem delovnem mestu **»SVETOVALEC«** opravljal v uradniškem nazivu tretjega kariernega razreda, IX. stopnje **»svetovalec III«**, z možnostjo napredovanja v naziv osme in sedme stopnje. Delovno mesto je sistemizirano v VII/1. tarifnem razredu, v plačni skupini C, z 31. izhodiščnim plačnim razredom na dan objave predmetnega javnega natečaja. Delovno razmerje bo sklenjeno za **nedoločen čas**, **s polnim delovnim časom** ter **trimesečnim poskusnim delom**. Delo bo opravljal v prostorih Upravne enote Pesnica, Pesnica pri Mariboru 43a, 2211 Pesnica pri Mariboru.

Kandidat vloži prijavo v pisni obliki skupaj z izjavami **na priloženem prijavnem obrazcu** za delovno mesto Svetovalec (s šifro 51) v Oddelku za okolje, prostor in kmetijstvo, tako da jo pošlje:

* v zaprti ovojnici **na naslov**: Upravna enota Pesnica, Pesnica pri Mariboru 43a, 2211 Pesnica pri Mariboru, z označbo: »za javni natečaj 110-10/2023- Svetovalec (šifra 51) v OOPK«, ali
* **na elektronski naslov**: [ue.pesnica@gov.si](mailto:ue.pesnica@gov,si), z navedbo »za javni natečaj 110-10/2023- Svetovalec (šifra 51) v OOPK«, pri čemer veljavnost prijave ni pogojena z elektronskim podpisom,

in sicer v roku **12 dni** po objavi na osrednjem spletnem mestu državne uprave <https://www.gov.si/zbirke/delovna-mesta/> in na spletni strani Zavoda RS za zaposlovanje.

Obvestilo o končanem izbirnem postopku natečaja bo objavljeno na spletnem mestu državne uprave <https://www.gov.si/zbirke/delovna-mesta/>.

Informacije o izvedbi javnega natečaja daje Petra Golob na telefonski številki: 02 654 23 50 vsak delovni dan v času uradnih ur.

Kandidate vljudno naprošamo, da prijavo vložijo tako, da izpolnijo priloženi obrazec, ki vsebuje vse podatke, potrebne za popolno prijavo.

**Nevenka Vujačić**

načelnica

1. *V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.*

   [↑](#footnote-ref-1)
2. Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb. [↑](#footnote-ref-2)